CELEX: 32018D0272
Language: da
Date: 2018-02-20 00:00:00
Title: Kommissionens gennemførelsesafgørelse (EU) 2018/272 af 20. februar 2018 om oprettelse af Det Europæiske Center for Havbiologiske Ressourcer — et konsortium for en europæisk forskningsinfrastruktur (EMBRC-ERIC) (meddelt under nummer C(2018) 826) (EØS-relevant tekst. )

23.2.2018   
            
            
               DA
            
            
               Den Europæiske Unions Tidende
            
            
               L 51/17
            
         KOMMISSIONENS GENNEMFØRELSESAFGØRELSE (EU) 2018/272
   af 20. februar 2018
   om oprettelse af Det Europæiske Center for Havbiologiske Ressourcer — et konsortium for en europæisk forskningsinfrastruktur (EMBRC-ERIC)
   
      
         (meddelt under nummer C(2018) 826)
      
   
   (Kun den engelske, den franske, den græske, den italienske, den nederlandske, den portugisiske og den spanske udgave er autentiske)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1), særlig artikel 6, stk. 1, litra a), og
   ud fra følgende betragtninger:
   
               (1)
            
            
               Belgien, Det Forenede Kongerige, Frankrig, Grækenland, Israel, Italien, Norge, Portugal og Spanien har anmodet Kommissionen om at oprette Det Europæiske Center for Havbiologiske Ressourcer — et konsortium for en europæisk forskningsinfrastruktur (EMBRC-ERIC). De har aftalt, at Frankrig bliver værtsmedlemsstat for EMBRC-ERIC.
            
         
               (2)
            
            
               Da Det Forenede Kongerige den 29. marts 2017 meddelte sin hensigt om at udtræde af EU i henhold til artikel 50 i traktaten om Den Europæiske Union, ophører traktaterne med at finde anvendelse på Det Forenede Kongerige fra ikrafttrædelsesdatoen for udtrædelsesaftalen eller, hvis en sådan aftale udebliver, to år efter meddelelsen, medmindre Det Europæiske Råd efter aftale med Det Forenede Kongerige beslutter at forlænge denne periode. Som følge heraf vil Det Forenede Kongerige efter udtrædelsesdatoen og med forbehold af eventuelle bestemmelser i udtrædelsesaftalen blive betragtet som et tredjeland, jf. artikel 2, litra b), i forordning (EF) nr. 723/2009, i forbindelse med denne gennemførelsesafgørelse.
            
         
               (3)
            
            
               Forordning (EF) nr. 723/2009 er blevet indarbejdet i aftalen om Det Europæiske Økonomiske Samarbejdsområde (EØS) ved Det Blandede EØS-Udvalgs afgørelse nr. 72/2015 (2).
            
         
               (4)
            
            
               Kommissionen har i henhold til artikel 5, stk. 2, i forordning (EF) nr. 723/2009 evalueret ansøgningen og konkluderet, at den opfylder betingelserne i denne forordning.
            
         
               (5)
            
            
               Udvalget med henblik på gennemførelsen af forordningen om fællesskabsrammebestemmelser for et konsortium for en europæisk forskningsinfrastruktur har ikke afgivet udtalelse inden for den af formanden fastsatte frist —
            
         VEDTAGET DENNE AFGØRELSE:
   Artikel 1
   1.   Herved oprettes Det Europæiske Center for Havbiologiske Ressourcer — et konsortium for en europæisk forskningsinfrastruktur med betegnelsen EMBRC-ERIC.
   2.   De væsentlige elementer i vedtægterne for EMBRC-ERIC er angivet i bilaget.
   Artikel 2
   Denne afgørelse er rettet til Kongeriget Belgien, Den Franske Republik, Den Hellenske Republik, Staten Israel, Den Italienske Republik, Kongeriget Norge, Den Portugisiske Republik, Kongeriget Spanien og Det Forenede Kongerige Storbritannien og Nordirland.
   
      Udfærdiget i Bruxelles, den 20. februar 2018.
      
         
            På Kommissionens vegne
         
         Carlos MOEDAS
         
            Medlem af Kommissionen
         
      
   
   
      (1)  EUT L 206 af 8.8.2009, s. 1.
   
      (2)  Det Blandede EØS-Udvalgs afgørelse nr. 72/2015 af 20. marts 2015 om ændring af protokol 31 til EØS-aftalen om samarbejde på særlige områder ud over de fire friheder [2016/755] (EUT L 129 af 19.5.2016, s. 85).
   
      BILAG
      
         VÆSENTLIGE ELEMENTER I VEDTÆGTERNE FOR EMBRC-ERIC
      
      Følgende artikler og stykker i artiklerne i vedtægterne for EMBRC-ERIC indeholder de væsentlige elementer i henhold til artikel 6, stk. 3, i Rådets forordning (EF) nr. 723/2009
      1.   Opgaver og aktiviteter
      
      (artikel 4 i vedtægterne for EMBRC-ERIC)
      
                  1.
               
               
                  EMBRC-ERIC skal på grundlag af en central organisation fungere som en distribueret og koordineret operation af de enkelte knudepunkter i henhold til en serviceleveranceaftale (SLA), der forvaltes af den administrerende direktør med støtte fra sekretariatet, knudepunktsudvalget og forbindelsesofficererne. Forbindelserne mellem hovedsædet og knudepunkterne og/eller aktørerne og deres ressourcer reguleres via serviceleveranceaftaler om levering af tjenesteydelser, produkter og aktiviteter til støtte for det høje ambitionsniveau i denne forskningsinfrastruktur.
               
            
                  2.
               
               
                  EMBRC-ERIC etablerer et fælles kontaktpunkt til en bred portefølje af tjenester og forskningsplatforme, havøkosystemer, biologiske ressourcer, e-infrastruktur og metadata.
               
            
                  3.
               
               
                  De tjenester, som EMBRC-ERIC tilbyder, og de aktiviteter, som det udfører, omfatter, men er ikke begrænset til:
                  
                              a)
                           
                           
                              adgang til en portefølje af forskningsplatforme, biologiske ressourcer, analytiske tjenester og data
                           
                        
                              b)
                           
                           
                              fælles forsknings- og udviklingsaktiviteter gennem et samordnet, langsigtet udviklingsprogram blandt de nationale knudepunkter
                           
                        
                              c)
                           
                           
                              støtte til adgang til havets biologiske materiale, herunder genetisk materiale, samt rådgivning og vejledning vedrørende brugen af havets bioressourcer
                           
                        
                              d)
                           
                           
                              integrerede arbejdsgange for tjenester af høj kvalitet, når det gælder adgangen til biologiske ressourcer, analytiske ressourcer og dataressourcer ved hjælp af fælles grundlæggende teknologier og praksis
                           
                        
                              e)
                           
                           
                              styrkelse af forbindelsen mellem videnskaben og industrien gennem en tjeneste for koordineret overførsel af viden og teknologi
                           
                        
                              f)
                           
                           
                              uddannelsesfaciliteter og kurser for forskere og teknisk personale
                           
                        
                              g)
                           
                           
                              samarbejde med forskningsinfrastrukturer inden for relaterede og/eller komplementære områder
                           
                        
                              h)
                           
                           
                              samarbejde med relevante interessenter inden for Europas havregioner for at støtte deres miljøpolitikker og blå bioøkonomi.
                           
                        
            
                  4.
               
               
                  Aktiviteterne vil blive gennemført i overensstemmelse med de politikker, der er fastsat i artikel 21-26 i vedtægterne, som vil blive vedlagt driftsbestemmelserne og stillet til rådighed for brugerne.
               
            2.   Vedtægtsmæssigt hjemsted for EMBRC-ERIC
      
      (artikel 2, stk. 2, i vedtægterne for EMBRC-ERIC)
      Det vedtægtsmæssige hjemsted for EMBRC-ERIC er Paris, Frankrig.
      3.   Navn
      
      (artikel 2, stk. 1, i vedtægterne for EMBRC-ERIC)
      Forskningsinfrastrukturens navn er Det Europæiske Center for Havbiologiske Ressourcer — et konsortium for en europæisk forskningsinfrastruktur, i det følgende benævnt »EMBRC-ERIC«.
      4.   Varighed
      
      (artikel 27 i vedtægterne for EMBRC-ERIC)
      
                  1.
               
               
                  EMBRC-ERIC etableres for en indledende periode, der udløber den 31. december 2040.
               
            
                  2.
               
               
                  Med forbehold af artikel 8 i vedtægterne fortsætter EMBRC-ERIC med at eksistere i fem år ad gangen efter den indledende periode, hvis generalforsamlingen beslutter det, i overensstemmelse med artikel 15, stk. 9, i vedtægterne.
               
            5.   Afvikling
      
      (artikel 28 i vedtægterne for EMBRC-ERIC)
      
                  1.
               
               
                  Afviklingen af EMBRC-ERIC sker på grundlag af en beslutning truffet af generalforsamlingen i henhold til artikel 15, stk. 9, i vedtægterne.
               
            
                  2.
               
               
                  Den administrerende direktør underretter skriftligt Kommissionen senest 10 dage efter om:
                  
                              a)
                           
                           
                              generalforsamlingens beslutning om afvikling og igen om
                           
                        
                              b)
                           
                           
                              afviklingens afslutning.
                           
                        
            
                  3.
               
               
                  Med forbehold af artikel 9 i vedtægterne vil alle aktiver og passiver, der resterer efter betaling af EMBRC-ERIC's aktiver eller gæld, blive fordelt blandt medlemmerne i forhold til deres akkumulerede bidrag til EMBRC-ERIC på tidspunktet for opløsningen.
               
            
                  4.
               
               
                  EMBRC-ERIC ophører med at bestå fra den dag, hvor Kommissionen offentliggør bekendtgørelsen herom i Den Europæiske Unions Tidende.
               
            6.   Erstatningsansvar
      
      (artikel 9 i vedtægterne for EMBRC-ERIC)
      
                  1.
               
               
                  EMBRC-ERIC hæfter for sin gæld.
               
            
                  2.
               
               
                  De enkelte medlemmers ansvar for EMBRC-ERIC's gæld og forpligtelser af enhver art er begrænset til deres respektive bidrag til EMBRC-ERIC.
               
            
                  3.
               
               
                  EMBRC-ERIC tegner de relevante forsikringer til dækning af risiciene i forbindelse med etablering og drift af EMBRC-ERIC.
               
            7.   Adgangspolitik, datapolitik og formidling
      
      (artikel 22 i vedtægterne for EMBRC-ERIC)
      
                  1.
               
               
                  Den administrerende direktør forelægger EMBRC-ERIC's politikker for adgang, data og formidling af information om, hvordan EMBRC-ERIC giver adgang til porteføljen af tjenester og forskningsplatforme, havøkosystemer, biologiske ressourcer og e-infrastruktur, for generalforsamlingen til godkendelse.
               
            
                  2.
               
               
                  Adgang til EMBRC-ERIC er åben for alle kategorier af brugere, herunder brugere fra alle europæiske og ikke-europæiske lande, men er ikke nødvendigvis gratis. Anmodninger vil gennemgå en strømlinet proces, der omfatter adgangsberettigelses- og gennemførlighedskontroller. EMBRC-ERIC's tekniske og videnskabelige beskrivelse indeholder nærmere oplysninger om betingelserne for brugernes adgang.
               
            
                  3.
               
               
                  Adgangen vil blive overvåget, og brugertilfredsheden vil blive målt med en feedbackmekanisme som et led i kvalitetssikringen med henblik på løbende forbedring af adgangen og tjenesterne.
               
            
                  4.
               
               
                  EMBRC-ERIC vil fremme e-infrastrukturens interoperabilitet og standardisering for at kunne håndtere store mængder af forskellige typer genererede data og udvikle eller indføre fælles godkendte datahåndteringsprotokoller, -redskaber og -ekspertise.
               
            
                  5.
               
               
                  EMBRC-ERIC vil fremme principperne om åben kilde og åben adgang til data og vil fremme videnoverførsel og formidling af data og information ved at samarbejde med eksisterende europæiske initiativer af relevans for miljømæssige og biologiske data og bioinformatik, såsom ELIXIR og LifeWatch ERIC, og anerkendte datasamlinger såsom EUROBIS, Emodnet, Pangaea, GEOSS og Copernicus.
               
            
                  6.
               
               
                  EMBRC-ERIC's adgangspolitik, datapolitik og formidlingspolitik vedtages af generalforsamlingen i henhold til artikel 15, stk. 10, i vedtægterne og vedlægges som bilag til driftsbestemmelserne.
               
            8.   Politik for videnskabelig evaluering
      
      (artikel 23 i vedtægterne for EMBRC-ERIC)
      
                  1.
               
               
                  En videnskabelig gennemgang af EMBRC-ERIC's aktiviteter, tjenesteydelser og platforme finder sted hvert tredje år, koordineres af den administrerende direktør og forelægges for generalforsamlingen.
               
            
                  2.
               
               
                  Politikken for videnskabelig evaluering af EMBRC-ERIC vedtages af generalforsamlingen i henhold til artikel 15, stk. 10, i vedtægterne og vedlægges som bilag til driftsbestemmelserne.
               
            9.   Intellektuelle ejendomsrettigheder
      
      (artikel 21 i vedtægterne for EMBRC-ERIC)
      
                  1.
               
               
                  Den administrerende direktør udarbejder efter høring af det rådgivende udvalg om videnskab og innovation EMBRC-ERIC's politik for intellektuelle ejendomsrettigheder i forbindelse med identifikation, tildeling, beskyttelse, forvaltning og opretholdelse af intellektuelle ejendomsrettigheder og teknologioverførselsaktiviteter som følge af disse intellektuelle ejendomsrettigheder og forelægger denne for generalforsamlingen til godkendelse.
               
            
                  2.
               
               
                  EMBRC-ERIC's politik for intellektuelle ejendomsrettigheder regulerer ejendoms- og brugsrettigheder i EMBRC-ERIC samt over for tredjemand og aftalepartnere og sikrer en korrekt og rimelig brug med rimelige kompensationsmodeller for alle EMBRC-ERIC's deltageres intellektuelle input og ejerskab.
               
            
                  3.
               
               
                  Ingen bestemmelser i disse vedtægter skal forstås som havende virkning på aktørernes intellektuelle ejendomsrettigheder og politikker for intellektuelle ejendomsrettigheder som fastsat i medlemmernes relevante love og bestemmelser og de internationale aftaler, som de er part i.
               
            
                  4.
               
               
                  Intellektuelle ejendomsrettigheder, som opstår, skabes, opnås eller udvikles af EMBRC-ERIC's personale, overdrages til og ejes af EMBRC-ERIC.
               
            
                  5.
               
               
                  EMBRC-ERIC's politik for intellektuelle ejendomsrettigheder vedtages af generalforsamlingen i henhold til artikel 15, stk. 10, i vedtægterne og vedlægges som bilag til driftsbestemmelserne.
               
            10.   Beskæftigelsespolitik
      
      (artikel 24 i vedtægterne for EMBRC-ERIC)
      
                  1.
               
               
                  EMBRC-ERIC skal være en arbejdsgiver, der sikrer lige muligheder for sine ansatte. Procedurerne for godkendelse af ansøgere til stillinger i EMBRC-ERIC skal være baseret på gennemsigtighed, ikkediskrimination og ligestilling.
               
            
                  2.
               
               
                  Ansættelseskontrakter skal overholde gældende national lovgivning i det land, hvor medarbejderne udfører deres aktiviteter.
               
            
                  3.
               
               
                  EMBRC-ERIC skal annoncere ledige stillinger og fastsætter en passende frist for modtagelse af ansøgninger.
               
            
                  4.
               
               
                  EMBRC-ERIC må ikke tilbyde nogen stilling til en ansøger inden udløbet af ovennævnte frist.
               
            
                  5.
               
               
                  Beskæftigelsespolitikken skal vedtages af generalforsamlingen, vedlægges som bilag til driftsbestemmelserne og offentliggøres på EMBRC-ERIC's websted.
               
            
                  6.
               
               
                  Beskæftigelsespolitikken er underlagt lovgivningen i værtslandet.
               
            11.   Udbudspolitik
      
      (artikel 25 i vedtægterne for EMBRC-ERIC)
      
                  1.
               
               
                  Den administrerende direktør udarbejder detaljerede regler om udbudsprocedurer og -kriterier, der skal godkendes af generalforsamlingen i henhold til artikel 15, stk. 10, i vedtægterne.
               
            
                  2.
               
               
                  EMBRC-ERIC's udbudspolitik følger principperne om gennemsigtighed, proportionalitet, gensidig anerkendelse, ligebehandling, konkurrence og ikkediskrimination.
               
            
                  3.
               
               
                  I henhold til EMBRC-ERIC's udbudspolitik offentliggør EMBRC-ERIC sine procedurer for udbud af varer og tjenesteydelser, indkøb og offentliggørelse af udbud på EMBRC-ERIC's websted.
               
            
                  4.
               
               
                  EMBRC-ERIC's udbudspolitik vedtages i henhold til artikel 15, stk. 10, i vedtægterne og vedlægges som bilag til driftsbestemmelserne.